छात्राओं को भविष्य निर्माण के टिप्स दिए
राजकीयमहिला कालेज में शनिवार को छात्राओं को कैरियर की जानकारी देने के लिए सेमिनार का आयोजन किया गया। सेमिनार में हरियाणा ग्रामीण विकास संस्थान नीलोखेड़ी के रिसर्च प्रतिनिधि एवं व्यवसाय शिक्षा के मार्गदर्शक आरसी पूनिया शामिल हुए। अध्यक्षता प्राचार्य यशपाल रोहज ने की।
आरसी पूनिया ने कहा कि बिना एचटेट के भी स्पेशल बीएड का कोर्स कर नौकरी पाई जा सकती है। उन्होंने कहा कि आमतौर पर विद्यार्थी सामान्य बीएड करते हैं, लेकिन नौकरी पाने के लिए एचटेट उत्तीर्ण करने की जरूरत होगी, जबकि स्पेशल बीएड में एचटेट की जरूरत नहीं है। वे बिना एचटेट के गूंगे, बहरे, ब्लाइंड, मंदबुद्धि विषयों में बीएड कर सकते हैं और इससे आसानी से नौकरी मिल सकती है। इसके अलावा वे भारत में रहते हुए विदेश से एमबीए आसान तरीके से कर सकते हैं। इससे वे भारत के साथ साथ विदेश में भी नौकरी पा सकते हैं। इसके अलावा हिंदी अंग्रेजी स्टेनो में भी नौकरी के अच्छे चांस है। यह एक साल का कोर्स है। आने समय में इसकी और ज्यादा डिमांड होगी। इस मौके पर प्रो.वीरेंद्र अटवाल समेत अन्य स्टाफ सदस्य भी मौजूद थे।
आरसी पूनिया
रतिया। महिला काॅलेज में आयोजित रोजगार शिविर में उपस्थित छात्राएं।
hin_Deva awa_Deva hin_Deva bho_Deva hin_Deva